Kjølholdt (slekt)

Kjølholdt, også skrevet Kjølholt, er en norsk slekt som stammer fra læreren og kirkesangeren Hans Hansen (1812-1897) fra Andebu i Vestfold. Etternavnet kommer fra gården Kjølholt på Hvaler, som Hansen kjøpte i 1872. I Norge er det 14 personer med Kjølholdt som etternavn, og 5 som bruker det som mellomnavn. Navnevarianten Kjølholt har 20 navnebærere. 

Slekten har markert seg i offentligheten, særlig innen idrett og politikk.

Noen etterkommere   

 Ole Kristian Kjølholdt, politiker 
 Martin Kjølholdt (1938-1989), fotballspiller og idrettsleder  
 Bjørn Tore Kjølholt, blogger og reality-deltager 
 Christer Kjølholdt, landlagssvømmer 
 Henrikke Kjølholdt, håndballspiller 
 Egil Kjølholdt-Guttormsen, historiker og forfatter 
 Ole Kristian Hansen Kjølholdt (1872-1959), politiker og bankmann  
 Halfdan Haneborg Hansen (1890-1974), hæroffiser og motstandsmann under krigen 
 Egil Glørud (1941-2020), amanuensis og instituttbestyrer ved Norges Handelshøyskole i Bergen 
 Sigvald Sætre (1895-1989), motstandsmann under krigen og politiker. Inngiftet i slekten 
 Johannes Fresvig (1864-1928), reder og forretningsmann. Inngiftet i slekten

Fiktiv karakter i 25. septemberplassen 
I boken 25. septemberplassen av Dag Solstad dukker Sarpsborggutten Ivar Kjølholdt opp som en av karakterene.

Stedsnavn i Norge 
I Skjærhalden finnes Kjølholtveien og Kjølholtåsen.

Navnebærere og gårdsbruk i Danmark 
I Vejle på Syd-Jylland finnes det skriftlige kilder om et gårdsbruk kalt Kjølholt. Historiske forbindelser mellom det norske og danske gårdsbruket er ikke kjent, heller ikke forbindelsene mellom navnebærerne i de to land. 

En kjent navnebærer fra Danmark var Mogens Kjølholt (1918-?). Kjølholt var jurist og administrerende direktør i Sparekassen Nordjylland (nå Spar Nord Bank) i tidsrommet 1967 til 1980.

Referanser 

Norske slekter
Hvaler kommune
Norske gårdsnavn
Østfolds historie